Brúnsveins vísa

“Hoyr tað, Mjøllhvít, svara mær blítt! *– með junga –* eg ríði í lund at biðja mær vív.” *Alfagurt ljóðar mín tunga, lystir meg í dans at gá með junga, brúnt er mítt silkihár, mjøllhvít so eri eg sjálv. Alfagurt ljóðar mín tunga.*

2. “Hvat heldur tú biður tær konu ella kvinnu Kristi lati teg hana við æru vinna

3. Hvat heldur tú biður tær konu ella moy, Kristi lati tygur bæði við æru doy’!

4. Hoyr tað, Brúnsvein, søti mín! má eg ikki fara í brúdleyp títt?”

5. “Skal tú í mítt brúdleyp fara, tú mátti ikki mikið reyðargull hava.”

6. “Mítt reyðargull kann eg væl bera, tað havi eg fingið við heiður og æru.”

7. Brúnsvein reið seg undir oy, festi sær so væna moy.

8. Festi frúgvu og flutti heim so ger mangur danisvein

9. So førdu teir brúður í Brúnsveins garð, tað var ikki gull fyri leikarar spart

10. Fylgdu tey brúður í brúðarhús, fram gekk Mjøllhvít, bar fram ljús.

11. Settu tey brúður í brúðarbonk, fram gekk Mjøllhvítt, bar fram skonk.

12. Skonkti mjøð av harmi, tárini runnu í barmin

13. “Hvat er tað fyri væna vív, í aftan skeinkir mjøð og vín?”

14. “Tað er mín yngsta systir nýkomin út av kloystri.”

15. “Aldri sá eg nakað kloystravív fella so møðug tár á lín.

16. Aldri sá eg nakað kloystrabarn fella so møðug tár uttan harm.

17. Tað dugir ei at dylja; tað man vera tín helja.

18. Hav tú sjálv títt slegfriðvív flyt meg aftur til faðir mín!

19. Meira gull ber hon á sær, enn mín faðir lat fylgja mær.

20. Meira gull ber hon fyri brósti, enn eg eigi í míni kistu.

21. Meira gull ber hon á hond, enn mín faðir eigir ríki og lond.

22. Tríggjar giftur hevur faðir meg gift, og allar hava mær heljur skift.”